Cel mai așteptat studiu de fezabilitate, cel pentru autostrada Sibiu-Pitești, este, încă, o necunoscută pentru șefii de la Drumuri, deși fosta conducere promitea ca acesta va fi gata în această vară.

Compania de Infrastructură spune că deocamdată s-au terminat studiile doar pentru 38 de kilometri din autostradă, între Sibiu-Boița și Pitești-Curtea de Argeș. În plus, s-au finalizat forajele pentru a afla structura solului pe încă 18 kilometri din autostradă, între Văleni și Curtea de Arges.

Pe cea mai dificil de realizat porţiune din autostradă, cea dintre Boița - Racovița și Văleni, studiile nici nu au început. Aproape 60 de kilometri din șoseaua rapidă străbat zona montană. Prin urmare, „Compania de Infrastructură NU poate avansa o data exactă de finalizare a studiilor având în vedere faptul că sunt necesare investigaţii pentru: tunele, viaducte, pasaje şi poduri".

Până acum, CNAIR a achitat 3,36 de milioane de lei pentru acest studiu de fezabilitate.



Citiți și: Autostrada Pitești-Sibiu va fi și în 2017 la faza de planșetă

Autostrada Sibiu-Pitești: Păsările, amfibienii și reptilele vinovate pentru blocaj

Bugetul Ministerului Transporturilor nu conține nicio referire la proiectul autostrăzii Sibiu - Pitești